
РЕШЕНИЕ

№ 82 / 10.08.2011 г.

ПРОТОКОЛ № 10 / 10.08.2011 г.


ОТНОСНО: Споразумение за сътрудничество между Министерство на културата на Република България, Програма на ООН за развитие, община Елена и следните библиотеки: Градска библиотека - гр. Елена и библиотека при НЧ „Надежда - Беброво – 1870” с. Беброво.


На 12 юли 2011 г. Управителния съвет на програма „Глоб@лни библиотеки- България” утвърди списък на одобрени нови целеви библиотеки в Етап 2011 г. В списъка на одобрените от община Елена са включени Градска библиотека - гр. Елена и библиотека при НЧ „Надежда - Беброво - 1870” с. Беброво. 
Библиотеките ще получат достъп до интернет, компютърно оборудване и периферна техника за ползване от посетителите и обучение за библиотекари. Очакването е те да разширят обхвата на предлаганите услуги и да станат по-привлекателни за гражданите.
Съгласно изискванията на Програмата, библиотеките от одобрения списък ще се считат за включени, след решение на съответните общински съвети и подписване на споразумение за сътрудничество
Предвид гореизложеното, водени от желанието за модернизиране на библиотеките в общината, разширяване знанията на гражданите и приобщаването им към глобалното информационно общество чрез улесняване достъпа им до информация и услуги чрез Интернет, на основание чл. 21, ал. 1, т. 23 и ал. 2 от Закона за местното самоуправление и местната администрация,  ОБЩИНСКИ СЪВЕТ – ЕЛЕНА


РЕШИ:

1. Дава съгласие община Елена да участва като партньор на местно ниво в Проект № 00071115 - Програма „Българските библиотеки – място за достъп до информация и комуникация за всеки”.
2. Одобрява текста на Споразумението за сътрудничество по програмата, съгласно Приложение 1, неразделна част от настоящото решение.


3. В изпълнение на т. 1 и т. 2 от настоящото решение упълномощава кмета на община Елена да подпише съответните споразумения за сътрудничество (Приложение 1) между Министерство на културата на Република България, Програмата на ООН за развитие, община Елена и следните библиотеки: Градска библиотека - гр. Елена и библиотека при НЧ „Надежда - Беброво - 1870” с. Беброво.
4. Задължава кмета на общината периодично да информира Общински съвет – Елена за изпълнението на програмата на местно ниво.
5. Възлага контрола по изпълнение на настоящото решение на Постоянната комисия „Образование, култура и вероизповедания” към Общински съвет – Елена.

